PM Modi Interview: गांधी परिवार पर पीएम मोदी का हमला, चार पीढ़ियों तक राज करने वाले जमानत पर घूम रहे  
पीएम मोदी ने गांधी परिवार पर बोला हमला
कहा- 4 पीढ़ियों पर राज करने वाले जमानत पर बाहर
कांग्रेस ने पीएम के इंटरव्यू पर किया पलटवार
पीएम ने कहा कि जो लोग ये कहते हैं कि मोदी लहर नाम की कोई चीज़ नहीं है वही आज ये कह रहे हैं की मोदी लहर ख़त्म हो गई, इसका अर्थ है कि वो ये तो मान गए की मोदी लहर थी. लेकिन मेरा मानना है कि लहर केवल जनता की आशा, आकांक्षा और विश्वास की होती है. 
उधर पीएम के इंटरव्यू पर कांग्रेस ने जोरदार हमला बोला. कांग्रेस ने कहा कि मोदी ने 55 महीनों में देश को बर्बाद कर दिया है. अब उल्टी गिनती शुरू हो गई है. कांग्रेस प्रवक्ता रणदीप सिंह सुरजेवाला ने कहा कि मोदी जी का इंटरव्यू 'खोदा पहाड़ निकली चुहिया जैसा' है. उन्होंने कहा कि मोदी जी के साक्षात्कार का साफ तत्व है. 'मैं मेरा और मुझे.' 90 मिनट का इंटरव्यू मोदी जी के 'मैं' के इर्द गिर्द घुम रही थी.
सुरजेवाला ने कहा कि मोदी जी आपकी 'मैं' ने ही देश को नीतिगत तरीके से बर्बादी की कगार पर लाकर खड़ा कर दिया है. सुरेजवाला ने कहा कि 100 दिन अब आपके बचे हैं और उल्टी गिनती शुरू है. सुरजेवाला ने प्रधानमंत्री पर निशाना साधते हुए कहा कि पीएम इतने लाचार हो गए कि वह ये भी नहीं बता रहे कि वह अगला लोकसभा चुनाव कहां से लड़ेंगे, लड़ेंगे भी या नहीं? इसके अलावा कांग्रेस ने पीएम से 10 सवाल भी पूछे.